मॉस्को। पूर्वी मॉस्को में शुक्रवार की सुबह एक सवारी बस के एक ट्रेन की चपेट में आने से कम से कम 19 लोगों की मौत हो गई। रिपोर्ट्स के मुताबिक, यह घटना पेटुशिंस्की जिले में पोक्रोवका स्टेशन के पास रेलवे क्रॉसिंग पर हुई। यह बस खराब होने के कारण रेलवे क्रॉसिंग के बीचोंबीच खड़ी थी। क्षेत्रीय स्वास्थ्य सेवा के प्रमुख अलेक्जेंडर किर्यखिन ने बताया कि हालिया सूचना के मुताबिक इस दुर्घटना में 19 लोग मारे गए हैं।